A Pécs mellett fekvő kisváros, Kozármisleny vezetői úgy döntöttek, hogy beszereznek 2000 koronavírus tesztet, amit kedvezményes áron használhatnak a városlakók.

Fél évvel a koronavírus-világjárvány tavaszi kitörése után megérkezett a pandémia második hulláma. A fertőzöttek számának radikális emelkedése egyre több országot kényszerít ismét korlátozások bevezetésére annak ellenére, hogy a világgazdaság még magához sem tért a tavaszi járványkitörés hatásaitól. A jelek szerint a második hullám Magyarországot is elérte. Kövesse híreinket!

A piacon 15 ezer forintért elvégezhető gyorsteszt egy kozármislenyinek kicsit több, mint 6000 forintba kerül. Ez a vizsgálat az antitesteket is kimutatja, tehát azt, ha valaki öt napja vagy régebben fertőzött, vagy már korábban átesett a betegségen.

Egy egészségügyi szolgáltatóval szerződött a város, akik a sportcsarnokban rendeztek be egy szűrőállomást, ahol egyszerre három asztalnál végezhetik el a tesztet. Mindenki időpontra érkezhet negyedórás időközönként, a teszt eredményét pedig pár percen belül emailben kapják meg.

Szombaton kezdték meg a lakosság tesztelését és rögtön a délelőtt folyamán találtak is pozitív esetet. Bíró Károly polgármester tájékoztatása szerint az illető tünetmentes. Bár kozármislenyi lakcímmel rendelkezik, nem lakik a városban, így bíznak benne, hogy ez nem jelenti azt, hogy beindul a járvány a baranyai kisvárosban. Erről pedig május végéig egészen pontosan meggyőződhetnek.

© Kaufmann Balázs

Addigra elkészül a 2000 teszt, amelyet egyébként az önkormányzati dolgozóknak ingyenesen elvégeznek. A városnak nagyjából 10 millió forintjába kerül a 2000 teszt elvégzése, amelyben a hozzájárulás, a sportcsarnok használata és a teszt elvégzésében közreműködő önkormányzati dolgozók bére is benne van. Mindezt úgy teremtették elő, hogy a gépjárműadó elvonás 25 milliós, a helyi cégek leállása miatt kieső iparűzési adó pedig további csaknem 100 milliós mínuszt fog jelenteni várhatóan az idei évben.

A polgármester szerint azért tartja fontosnak a lakosság átfogó szűrését, mert ezzel arra számít, hogy így hamarabb térhetnek vissza a rendes kerékvágásba a dolgok a városban.